Seega enne töötajate koondamise otsustamist võiks tööandja  kaaluda võimalust kasutada töötasu ajutist vähendamist. Hoolimata sellest, et uue seaduse järgi on koondamine muudetud tööandja jaoks küllalt soodsaks, töötajale tuleb koondamisel maksta vaid ühe kuu keskmise töötasu suurune hüvitis, võib teatud juhtudel osutuda töötaja tööl hoidmine soodsamaks kui tulevikus uue töötaja otsimine ja töölevõtmine. Seda näiteks juhul, kui töömahu vähenemise tõttu tuleb koondada spetsialist, kelle väljakoolitamiseks on tööandja teinud suuri kulutusi. Kui tulevikus peaks tekkima  vajadus luua sama ametikoht ning hakata selleks uut inimest välja koolitama, võib see osutuda oluliselt kallimaks, kui näiteks olemasoleva spetsialisti töökoha säilitamine. Seega on tööandjal tööjõukulude kokkuhoidmise soovi korral alati vaja vaadata ka tulevikku ning analüüsida, kas majandusraskused on üksnes ajutised, ning kas ja millal võiks loota ettevõtte majandustegevuse paranemist.